30. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ Αριθ. ΔΙΠΠΠ/Φ. 63. 1/46/10802 της 22/31 Δεκ. 1987 (ΦΕΚ Β΄786) Διαδικασία διάθεσης υποψηφίων που προστατεύονται από το Νόμ. 1648/1986 για διορισμό σε θέσεις του δημόσιου τομέα. Έχοντας υπόψη: Τις διατάξεις της παρ. 10 του άρθρ. 3 του Νόμ. 1648/1986 «Προστασία πολεμιστών, αναπήρων και θυμάτων πολέμου και μειονεκτούντων προσώπων» (ΦΕΚ 147/Α΄/ 1986), αποφασίζουμε: Καθορίζουμε, για τους υποψηφίους που εμπίπτουν στις διατάξεις των παρ. 1 και 2 του άρθρ. 3 του Νόμ. 1648/1986 (ανωτ. αριθ. 29) διαδικασία διάθεσης για διορισμό ή πρόσληψή τους σε θέσεις φορέων του κατά την παρ. 6 του άρθρ. 1 του Νόμ. 1256/1982 (ΦΕΚ 65/1982 τ. Α’) δημόσιου τομέα, των οποίων η πλήρωση γίνεται με το ενιαίο μηχανογραφικό σύστημα του Νόμ. 1320/1983 (ΦΕΚ 6/Α/1983), όπως αυτό τροποποιήθηκε με το Νόμ. 1735/1987 (ΦΕΚ 195/1987 τ. Α’), ως εξής: 1.Μετά την κατάρτιση των κατά την παρ. 8 του άρθρ. 3 του Νόμ. 1648/1986 πινάκων υποψηφίων, που προστατεύονται από το νόμο αυτό, η αρμόδια Επιτροπή του Υπουργείου Εργασίας, του άρθρ. 8 του ίδιου νόμου διαθέτει, με απόφασή της, τους υποψηφίους για διορισμό ή πρόσληψη στις προς πλήρωση θέσεις, με βάση τη σειρά εγγραφής τους στον οικείο πίνακα, σε συνδυασμό και με τη σειρά προτίμησης που έχουν αναγράψει στην κατά την παρ. 6 του άρθρ. 43 του Νόμ. 1648/1986 αίτηση – υπεύθυνη δήλωσή τους. Η απόφαση αυτή μέσα σε δέκα ημέρες από την έκδοσή της αποστέλλεται, μαζί με τις αιτήσεις αυτών που διατέθηκαν, στο φορέα, που αφορά η διάθεση με αποδεικτικό παραλαβής. Η ίδια απόφαση κοινοποιείται στην οικεία νομαρχία. Επίσης, μέσα στην ίδια προθεσμία, με αποδεικτικό παραλαβής κοινοποιείται η απόφαση αυτή στους υποψήφιους που διατίθενται για διορισμό ή πρόσληψη. 2.Ανάκληση, μερική ή ολική, τροποποίηση ή συμπλήρωση από τον υποψήφιο της κατά την προηγούμενη παράγραφο δήλωσής του  (παρ. 7 άρθρ. 3 Νόμ. 1648/1986) δεν επιτρέπεται. Ως τροποποίηση θεωρείται και η μεταβολή της σειράς προτίμησης. 3.Εάν υποψήφιοι παραλείψουν να δηλώσουν σε ποιες από τις θέσεις της κατά την παρ. 4 του άρθρ. 3 του Νόμ. 1648/1986 πρόσκλησης επιθυμούν να διορισθούν ή προσληφθούν, τεκμαίρεται ότι αποδέχονται διορισμό σε οποιαδήποτε από αυτές, για τις οποίες έχουν κριθεί ικανοί. Στην περίπτωση αυτή, ως σειρά προτίμησης του υποψηφίου θεωρείται η σειρά αναγραφής των θέσεων στην προκήρυξη. 4.Υποψήφιοι, των οποίων η διάθεση για διορισμό ή πρόσληψη στις δηλωθείσες θέσεις δεν καταστεί δυνατή λόγω του ότι αυτές καλύπτονται από δηλώσεις επιθυμίας διορισμού ή πρόσληψης συνυποψηφίων τους, που προηγούνται αυτών κατά σειρά εγγραφής στον οικείο πίνακα, διατίθενται στις υπόλοιπες θέσεις της προκήρυξης, κατ’ ανάλογη εφαρμογή αυτών που ορίζονται στην προηγούμενη παράγραφο. Θέσεις που για οποιονδήποτε λόγο δεν πληρούνται, επιτρέπεται να καλύπτονται σύμφωνα με τις διατάξεις της παρ. 7 του άρθρ. 16 του Νόμ. 1735/1987. 5.Κατά της απόφασης της Επιτροπής του Υπουργείου Εργασίας, με την οποία διατίθενται για διορισμό ή πρόσληψη υποψήφιοι, που προστατεύονται από τις διατάξεις του Νόμ. 1648/1986, χωρεί προσφυγή ενώπιόν της κατά το άρθρ. 10 του Νόμ. 1648/1986 Δευτεροβάθμιας Επιτροπής, κατά τα οριζόμενα στην παρ. 4 αυτού του άρθρου. Η απόφαση της Δευτεροβάθμιας Επιτροπής κοινοποιείται στον οικείο φορέα, στην οικεία νομαρχία και τους υποψηφίους που αφορά, μέσα σε δέκα ημέρες από την έκδοσή της, με αποδεικτικό παραλαβής. (Αντί για τη σελ. 195(ν) Σελ. 195(ξ) Τεύχος 1296 – Σελ. 45 Προστασία Προσώπων Ειδικών Κατηγοριών 15.Η.α.29-30 213 